**Xbox 360**|  Kairėje: Xbox 360 Elite, centre: Xbox 360 S su naujo dizaino pultu, dešinėje: Xbox 360 E su naujo dizaino pultuKairėje: Xbox 360 Elite, centre: Xbox 360 S su naujo dizaino pultu, dešinėje: Xbox 360 E su naujo dizaino pultuKairėje: Xbox 360 Elite, centre: Xbox 360 S su naujo dizaino pultu, dešinėje: Xbox 360 E su naujo dizaino pultu |
| Gamintojas | Microsoft |
| Tipas | Kompiuterinių žaidimų konsolė |
| Karta | Septintoji karta |
| Išleidimo data | **Originalusis Xbox 360** JAV KA 2005 m. lapkričio 16 d.EU 2005 m. gruodžio 2 d.JP 2005 m. gruodžio 10 d.AU NZ 2006 m. kovo 23 d.**Xbox 360 S**JAV KA 2010 m. birželio 18 d.AU 2010 m. liepos 1 d.NZ 2010 m. liepos 8 d.EU 2010 m. liepos 16 d. |
| Nutraukta | 2016 m. balandžio 20 d. |
| Parduota | 84 mln. (2014 m. birželio 9 d. duom.) |
| Populiariausiasžaidimas | „*Kinect Adventures!*", parduota 20,3 mln. vnt. (2013 m. duomenys) |
| Pirmtakas | Xbox |
| Tęsinys | Xbox One |

**Xbox 360** – žaidimų kompiuteris, kurį pagamino „Microsoft". Xbox 360 yra antrasis žaidimų kompiuteris iš Xbox šeimos. Priklauso septintajai žaidimų kompiuterių kartai. „Microsoft" šį žaidimų kompiuterį kūrė kartu su „IBM" ir „ATI" bendrovėmis. Xbox 360 sistema galima prisijungti prie interneto per Xbox Live sistemą, kurioje galima parsisiųsti arkadinių žaidimų, demonstracinių Xbox 360 žaidimų versijų, filmų bei pramoginių laidų.

Xbox 360 rinkoje konkuravo su „Nintendo" Wii ir „Sony" PlayStation 3 konsolėmis. Visi jie yra septintosios kartos žaidimų kompiuteriai. Pagal pardavimus 2013 m. gegužės duomenimis, Xbox 360 (77 mln.) nežymiai nusileido Playstation 3 (78 mln.), apie 23 mln. vienetų − Nintendo Wii (100 mln.) ir bendrai buvo 5 vietoje pagal pardavimus žaidimų konsolių istorijoje. 

2016 m. balandžio 20 d. „Microsoft" paskelbė nutraukianti konsolės gamybą. Iš viso parduota daugiau nei 80 mln. Xbox 360 vienetų.

Versijos
--------

Senesnės Xbox 360 Core/Arcade, Pro ir Elite versijos
Buvo išleista keliolika Xbox 360 versijų, besiskiriančių techniniais parametrais bei aksesuarų komplektacija: Xbox 360 S 250 GB versija su vartotojui prieinamu kietuoju disku (galima išimti), bei versija su integruota 4 GB atmintimi. Pastaroji versija pigesnė, bet joje nėra 250 GB kietojo disko, laidinių ausinių pokalbiams ir kt. Taip pat korpusas nudažytas matine, ne blizgia spalva. Abiejuose modeliuose yra HDMI jungtis, 5 USB jungtys, skaitmeninio garso jungtis (vartotojams, turintiems gerą garso sistemą), Kinect jungtis. Judesio fiksavimo įrenginys Xbox Kinect pasirodė 2010 m. lapkričio 4 d.

### Xbox 360 S

2010 m. birželio 14 dieną E3 parodoje pademonstruota nauja Xbox 360 S versija. Ji pasirodė Š. Amerikoje už $299 USD, Australijoje liepos 1-ają už $449 AUD, Naujoje Zelandijoje liepos 9-ają už $499 NZD. Ši konsolės versija yra mažesnė už jos pirmtaką, turi įmontuotą belaidžio (Wi-Fi) interneto jungtį, 250 GB atminties. Įjungimo\išjungimo mygtukas yra liečiamasis, todėl jo nereikia spausti. Taip pat pasikeitė ir konsolės dizainas: juodi ir spindintys šonai, priekis labiau kampuotas. Sutvarkyta vėdinimo sistema, kuri yra tylesnė už praeitą Xbox 360 versiją.

Xbox 360 valdymo įrenginys

Techniniai duomenys
-------------------

|  |  |
| --- | --- |
| * **Procesorius:** IBM PowerPC Xenon, 3,2 GHz taktinis dažnis
* **Vaizdo procesorius:** ATI R500 (Xenos)
	+ Vaizdo raiška: 480p, 720p, 1080p, 1080i
* **Atmintis (RAM):** 512 MB GDDR3, 700 MHz
 | * **Jungtys:**
	+ 3/5 USB 2.0
	+ HDMI
	+ 4 žaidimų pultų jungtys
* **Standusis diskas:** 60 GB, 120 GB ar 250 GB (senesniuose modeliuose 20 GB)
 |

Kinect
------

Kinect įrenginys
*Pagrindinis straipsnis – Kinect*.
Kinect − tai „Microsoft" kompanijos sukurtas priedas Xbox 360 žaidimų konsolei, leidžiantis žaidimus valdyti kūno judesiais ar balsu be jokio pultelio. Jis stebi visą žmogaus kūną ir atpažįsta viso kūno judesius, todėl rankose nereikia laikyti papildomų valdymo įrenginių. Kinect tinka visoms Xbox 360 konsolėms.

Kinect išleistas 2010 m. lapkričio 4 d. Š. Amerikoje, lapkričio 10 d. Europoje, lapkričio 18 d. Australijoje, N. Zelandijoje, Singapūre ir lapkričio 20 d. Japonijoje.

Įrenginys turi 3 kameras. Viena filmuoja aplinką, kitos dvi − infraraudonieji sensoriai, leidžiantys įrenginiui matyti patalpą ir joje esančius žmones. Greta kamerų įmontuoti 4 mikrofonai balso komandoms.

Xbox 360 žaidimai
-----------------

Populiariausių žaidimų „Xbox 360" konsolei sąrašas (Pastaba. Duomenys ne pilnai patikrinami, galimos variacijos pagal skirtingus šaltinius):

* „Kinect Adventures!", išplatintas 21,57 mln. kopijų tiražu
* „Grand Theft Auto V", 15,49 mln.
* „Call of Duty: Modern Warfare 3", 14,56 mln.
* „Call of Duty: Black Ops", 14,38 mln.
* „Call of Duty: Black Ops II", 13,44 mln.
* „Call of Duty: Modern Warfare 2", 13,43 mln.
* „Halo 3", 12,05 mln.
* „Minecraft", >12 mln.
* „Grand Theft Auto IV ", 10,93 mln.
* „Call of Duty: Ghosts", 9,79 mln.
* „Halo: Reach", 9,75 mln.

Šaltiniai
---------

1. ↑  „E3 2014: $399 Xbox One Out Now, Xbox 360 Sales Rise to 84 million". *GameSpot* (anglų). Suarchyvuotas originalas kovo 25, 2017. Nuoroda tikrinta kovo 24, 2017. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „www.vgchartz.com". Nuoroda tikrinta 2013-09-22. **(**angl.**)**
3. ↑  dailymail.co.uk
4. ↑  gizmodo.com
5. ↑  www.vgchartz.com, tikrinta 2016 05 05
6. ↑  [gamespot.com

Nuorodos
--------

|  |  |
| --- | --- |
|  | **Vikiteka: Xbox 360** – vaizdinė ir garsinė medžiaga  |

* Oficiali Xbox 360 svetainė **(**angl.**)**
* Xbox 360 Archyvuota kopija 2010-12-18 iš Wayback Machine projekto. Atviro katalogo projekto svetainėje **(**angl.**)**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RMicrosoft |
| --- |
|  |
| Įkūrėjai | 
Bill Gates **·**  Paul Allen |
|  |
| Direktorių taryba | 
John W. Thompson (pirmininkas) **·**  Satya Nadella (CEO) **·**  Dina Dublon **·**  Maria Klawe **·**  David Marquardt **·**  Charles Noski **·**  Helmut Panke **·**  Mason Morfit **·**  John W. Stanton |
|  |
| Programinės įrangos produktai | 
Windows **·**  Windows Phone **·**  Windows Essentials **·**  Office **·**  Servers **·**  Dynamics **·**  Visual Studio **·**  Silverlight **·**  DirectX **·**  Internet Explorer **·**  Edge **·**  Skype |
|  |
| Techninės įrangos produktai | 
PixelSense **·**  Surface **·**  Zune **·**  HoloLens **·**  Microsoft Mobile: Lumia  **·**  Xbox Game Studios: Xbox (360 **·**  One **·**  Series X ir Series S) **·**  Kinect |
|  |
| Paslaugos | 
MSN **·**  .NET **·**  Bing **·**  Azure **·**  OneDrive **·**  Outlook.com **·**  MSDN **·**  CodePlex **·**  TechNet **·**  Xbox Live **·**  Games for Windows **·**  Windows Store |
|  |
| 
Kategorija **·**  Vikiteka |

 |